
Gambette 

le  Hutin 


Cestuy  livret,  escript  dez  l’an  de  grâce  darre- 
nier,  le  jour  du  vendredy  feste  festée  de 
saincte  Leocadie,  vierge,  id  est  soubs  le  régné 
mesme  du  Hutin  et  non  après,  fust  imprimé 
en  le  numbre  circonscript  de 

25  numérés  ès  papiers  Japonois,  à.  .  20  fr. 
3oo  numérés  ès  papiers  du  Pays  bas,  à  5  fr. 
i5o  numérés  en  suycte  pour  oblations 
gratieuses  aux  amys  et  aultres 
escri  vains. 

tous  les  dictsavecque  seing  de  l’auctheur 


1881-1882 


Les  Dicts  &  Faicts 

du 

Chier  Cyre 

Gambette 

le  Hutin 

En  sa  Court 

ï 

Exposés  par  mon  Sieur 
Nadar,  abstrac- 
teur  de  quinte 
essence 

S 


Se  treuve  chés  l’auctheur  :  Au  pourtraict 
veridicque,  en  la  rue  dicte  d’Anjou  Sainct-Honoré, 
près  la  chapelle  du  Roy  Louys-le-Seizième. 


c Mievlx  est  de  ris  que  de  larmes  escripre... 


Prologe 


Amy  lecteur,  si  tu  es  bien 
advisé  et  friant  de  haulte 
graisse,  tu  liras  ceste 
chronicque  chroniéquante  dont 
l’auctheur,  sous  Temblesme  d’un 
fol,  cele  un  saige,  curieux  de  sa¬ 
pience  et  florisseulx  de  science 
philosophicale.' 

Ne  t’arrestes  ny  reschignes  aux 
aspretés  du  languaige  anticque 
comme  aux  pets  d’un  asne,  mais 
bien  chausse  tes  lunettes  sur 
l’aureille  gauche  pour  ouyr  plus 
clair  :  romps  l’os  et  trouveras 
medulle  à  sugcer.  Amen. 


THEME 


Comment  Paris  s3 estant 
transmué  en  Court  des 
Mirascles ,  messire  En- 
gelhart ,  Prévost  des  merchans, 
adcosté  des  messires  Eschevins , 
s’en  fust  soubmestre  remons¬ 
trances  et  présenter  requeste  au 
roy  Gambette  le  Hutin  {de prouc- 
fil),  en  sa  Court. 

Suyt  la  concion  de  messire 
Engelhart  avecque  le  respons  du 
cyre  Gambette  {de  proucfil ),  et 
ce  que  s  en  suivyst. 


, 


■ 


■ 


■ 

Les  Dicts  &  Faicts 


j  temps  non 
poinct  que 
les  bestes 
parloient 
(c’est  tous 
jours  et 
encores  au 
jor  d’huy, 
puis  que 
suys  là  et  vous  avecque  moy), 
mais  quand  le  merchant  de  pa- 
rolles  par  nous  malement  tiré  de 
l’estât  de  Gesnes  s’estoit^faulte 
d’aulcun,  promu  par  grâce  Roy 
régnant  du  beau  roïaume  des 
Aveusgles,  aïant  ce  qu’il  fault 

pour  ce  faire,  vous  m’entendez 
bien,  tous  et  encore  les  aultres 
avoient  droict  d’estre  paouvres 
tout  leur  saoul. 

Luy  (de  proucfil)  vivoit  bien 
et  beuvoit  frais,  comme  empe- 
reurdeThebizonde,àbancqueter 
copieusement  et  bauffrer  joyeul- 
sement,  car  avoit  estomac  pavé, 
toujours  ouvert  comme  lagibes- 
siere  des  procureurs,  et  man- 
geoit  voluntiers  salé. 

Mais  en  principal  depuis  que 
les  araignes  ne  faisoient  plus 
leurs  toilles  en  ses  dens,  pour 
dire  plus  clair  depuys  qu’il  estoit 
guari  de  sa  prime  maladie  qu’ils 
nomment  faulte  d’argent,  estoit 
devenu  plus  glorieulx  et  haultain 
que  Philippus  de  Macedonie, 
et  gonflé  de  bedaine  comme  cra- 
pauld  en  foire.  Non  obstant  le 

bon  compaignon  (de  proucfil) 
n’avoyt  au  reel  les  foyes  chauds 
que  pour  semblance,  non  pareil 
pour  toust  bouter  en  branle 
soubscondiction  de  ne  rienfinyr, 
pelaige  de  leon,  couraige  de  bre¬ 
bis,  n’aïant  oncques  tasté  de  une 
idée  en  sa  boiste  crasniesme, 
«  courge  sonore  et  veslue  » ,  ainsy 
que  disoyt  un  fusté,diarrheticque 
de  verbe  pour  toust  avoyr  d'in¬ 
tellect,  et  n’eust  été  capable  de 
pisser  tant  seulement  de  quinze 
pas  en  le  goulot  d’une  bouteille, 
mesme  defyé.  Plus,  afflycté  du 
maulvois  œil,  que  dict  l’Italian 
jettatore.  Mais  fort  en  gueulle 
superlativement  comme  pas  un 
et  c’est  là  toust  chés  nous  et 
ailleurs,  car  tamburs  résonnent 
en  ce  que  sont  creulx. 

Aussy,  le  braillard  butordplus 

oultrecuydant,portenteulx  et  im¬ 
pératif  en  son  triumphle  que  ses 


pires  devanciers,  tels  que  le  re- 
doubté  malfaisant, 

aussy  que  le  penultiesme,  de- 
funct  en  vaschisme 


et  encores  que  Fultime, 

tenoit  son  rot  pour  essence 
Cherubicque,  de  mesme  son  pet 
pour  sacrosaincte  Decretale.  Et 
de  faict  n’estoit  là  peccant,  puis¬ 
que  quand  il  luy  faisoit  bon 
tyrer  son  pet,  tous  ensemble  à 
son  entour  crioyent  :  cc  Je  le 
jure  !  »  Il  leur  eust  faict  baiser 
sa  pantophle  en  mode  de  papi- 
manie  et  son  fessier  en  plus, 
de  proucfil  et  mesme  en  faciès  là, 
et  eussent  baisé  de  tout  bon 
cueur,  à  pincettes.  Car  Superbe 
faict  Bassesse. 

Lors  avoit  prins  un  inclyte 
maistre  queux,  de  son  nom 
Trompeté,  auquel  il  bailloit  le 
revenant  bon  de  deux  provinces. 
Aussy  on  ne  voyoit  en  la  Court 
que  bonnes  potées  grasses  et 
fluantes, gouléesoùmoustarde  ne 
faisoit  défault,  râtelées  de  toutes 

sortes ,  potaiges ,  fourmaiges , 
fouaces  fraisches  et  foierars 
pour  ceux  qui  sont  constipez  de 
ventre,  et  tripes  tant  friandes 
que  chascun  en  leichoit  les 
doigts.  Adoncques  bien  entendu 
le  toust  par  nous  payé,  n’estoit 
lieu  de  s’en  faire  faulte. 

De  quoy  le  cyre  Gambette 
(de  proucfil)  atteignoit  à  avoir 
presque  dix  et  huyct  mentons, 
jouant  ainsy  des  badigoinces  et 
beuvant  de  ci  et  de  là  un  hor- 
rificque  traict  de  vin  blanc  pi¬ 
neau  pour  luy  soulaiger  les  roi- 
gnons  et  se  purger  son  cerveau 
des  phlegmes,  chopinant  par  les 
escuelles  avec  ses  amys  féaulx  et 
aultres  gens  d’adventure,  tous 
bons  compaignons  aussy,  secs 
du  gozier  autant  que  altérés  de 
l’esquarcele,  tout  comme  luy  (de 
proucfil)  estoit  au  jour  d’hyer, 

et  beaux  joueurs  de  quille  là. 
C’estoit  passetems  celeste  de  les 
veoir  ainsy  soy  rigouller,  s’em¬ 
plissant  et  baffrant,  comme  en 
la  béatitude  des  Heroës  ou 
Semi  dieux. 

Ce  non  obstant,  la  bonne  ville 
de  Paris  s’estoit  petit  à  petit  par 
meschant  exemple  et  desclivité 
des  mœurs  commuée  en  un  vé¬ 
ritable  bourdeau.  Oncques  ne 
se  vist  autant  de  gens  voulant, 
comme  nos  premiers,  jouyr  de 
toutes  choses  et  non  poinct  tra¬ 
vailler.  Agrimenteurs,  vinerons, 
massons,  verriers,  drapiers, 
chaussetiers,  galochiers,  bar¬ 
biers,  brasseurs,  degresseurs  de 
bonnets,  frobisseurs,  relieurs  de 
tonneaux,  orphebvres,  mous- 
tardiers,  arracheurs  de  dents  et 
preneurs  de  taulpes,  ainsy  que 
filandieres,  lavandières  et  cham- 

beriéres,  s’estoienttous  et  toutes 
faicts  et  faictes  oysifs,  bateurs 
de  pavés,  mendians,  larrecins, 
pipeurs,  ribleurs,  ribaulds  et 
ribauldes. 

Et  il  aveoit  de  quoy  plorer 
comme  une  vasche,  à  veoir  ce 
grand  païs  qui  fust  autrefois  le 
plus  célébré  de  tous  pour  la¬ 
beur  et  honnesteté,  du  Levant 
au  Ponant,  depuys  le  roïaume 
de  Tunic  et  les  Giclades  jusque  a 
Engroneland  et  de  Lubek  à 
Hieruzalem,  sans  omission  de 
passer  par  Allobroges,  Mai- 
orque,  Sardaine  et  Poictiers, 
mainctenant,  comme  carne  gas- 
tée  est  adonnée  aux  mousches 
bovines,  livré  à  toute  une  vraie 
briguanderie  de  pilleurs  et  qué¬ 
mandeurs  du  hault  au  bas, 
marroufles  et  marautz,  hyvro- 

gnes,  estropiatz,  locqueteux, 
marmiteux,  malingreux,  hubins, 
narquois,  sabouleux,  tors  cols, 
courtauds  de  boutanche,  coquil- 
lards  et  aultres  matagots.  Tant 
et  tant  qu’aïant  bientost  en  ceste 
universelle  ladrerie  épuisé  le  ul¬ 
time  suc  de  toutes  les  marsupies, 
ils  alloient  tout  à  l’heure  estre 
reduycts  à  se  requérir  l’au- 
mosne  les  ungs  des  aultres. 

Cecy  estoit  pour  tout  le  jour 
dès  l’aube.  Mais  sur  la  vesprée 
devenoit  pire  encore.  La  cité 
estoit  aussitost  prinse  par  les  ma¬ 
landrins  et  malandrines  comme 
sous  nuée  de  rates  pennades  et 
aultres  meschans  oyseaulx  de 
nuyct.  Chacun  avecques  sa  cha- 
cunière.  Lesquelles,  jeunes  cer¬ 
neaux  et  vieilles  sempiterneuses 
(car  il  n’y  avoit  plus  d’eage  et, 

disoyt-on,  l’abomination  de 
Monsieur  Mistere  requeroit 
mesme  preferablement  petites 
filles  appendues  és  mammelles), 
fretinfretailloient  en  toute  ehonte 
et  villenie  par  les  boullevars, 
faux  bourgs,  rues  et  ruelles,  pies 
guallantes,  linottes  coëffées,  pé- 
ripatheticques  d’amour  mer- 
chant,  jouant  du  serrecropyere, 
provocquant  un  chascun  passant 
de  les  venir  accoler  en  leurs  dé- 
duicts,  frotter  son  lard  avec 
elles  et  jouer  à  la  beste  à  deux 
doz,  avec  mille  charesses  impu- 
dicques ,  s’entrebiscotant  avec 
masles  masculans,  visiblement, 
apertement,  et  pour  tout  dire, 
faisant  vente  déambulatoire  de 
comment  a  nom  :  c’est  calli- 
bistrys  id  est  coquecigrognots. 
(Pline,  de  naturâ ,  Lib.  IV. 

Cap.  XL).  Suffit.  Sans  parler  des 
germinysateurs  endamoysellés 
en  leurs  atours  et  manœuvres 
détestables  item  :  que  le  grand 
Diable  d’Enfer  les  arde.  Le  tout 
avec  grand  tapaige  tant  d’icelles 
de  que  leurs  soubsteneurs,  dicts 
pour  le  moment  «  Travailleurs 
de  la  Mer»  qui  guettaient,  comme 
espies,  le  retour  des  mouschenez 
desrobés  et  des  escutz  prins. 

Tant  et  si  bien  que  toutes 
honnestes  compagnies,  perefa- 
miles,  preudes  dames  avecque 
leurs  marys,  saiges  damoiselles 
pucelles  n’aïant  à  fuyr  de  l’aultre 
costé,  se  refusoient  loysir  de  se 
pourmener  en  tels  paraiges  de 
salauderie  lesquels  estoient  par 
tout,  aymant  mieulx  se  musser 
en  leur  logis,  comme  taulpes. 


Puys,  à  mesure  que  pleine 
nuyctée  advenoit,  larrons  et  es¬ 
carpes  exerçoient  leur  pira- 
ticque  avec  excès  non  toléra¬ 
bles,  faisant  pilleries  et  oultrai- 
ges,  poschant  les  yeulx  par 
traîtrise,  cassant  dents  en  gueul- 
les,  fendant  les  mendibules, 
avalant  les  nez,  rompant  bras 
et  iambes.  Tantost  on  estoit  prins 
par  le  col  subitement,  empes- 
ché,  empiergé,  mis  de  cul  et 
robbé.  D’aultres  foys,  oppu- 
gnoientàtroisoumesme  quatre, 
ruoient  nos  gens  par  terre,  leur 
descroulloient  les  omoplates, 
degondoient  les  ischies,  deflo- 
choientlesspondyles  du  col,en- 
trouvroient  la  medulle  spinale, 
et  fynalement  jouant  des  cous- 
teaux  esgourgetoient  le  paouvre 
monde.  Voyre  defyoent  les  ser- 

geans  à  verge  et  ceulx  de  la 
Prevosté  et  chargeoient  de  coups 
le  guet  comme  on  faict  un  asne 
de  boys.  Race  de  nuysance  irré¬ 
ductible,  qui  mord,  rue,  frappe, 
attrape,  tue  et  renye. 

Sur  quoy,  messire  Engelhart, 
Prévost  des  merchans  et  mes- 
sires  les  Eschevins,  gens  huppés 
et  preudhommes,  esmus  de  tant 
de  maulx  et  mis  en  demoure, 
se  transportèrent  de  leur  biau 
corps  Eschevinal  en  la  Court 

de  Gambette  le  Hutin,  roy  des 
Aveusgles  (de  proucfil),  à  ceste 
fin  de  luy  soubmestre  humbles 
remonstrances  et  requeste  contre 
le  dict  insoubstenable  relasche- 
ment. 

On  les  feyct  attendre  en  salle 
basse  pendant  huyct  jours  et 
autant  de  nuycts,  et  nonante 
seize  heures  en  plus;  après  quoy 
feurent  introduicts  en  la  grande 
salle  où  le  gracieux  cyre  Gam¬ 
bette  (de  proucfil)  quand  il  se 
ennuye  octroyé  aux  embassades 
le  grand  los  et  honour  de  «  dé¬ 
filer  »  par  devant luy. 

Là  se  tenoit,  cathedrant,  nos- 
tre  cyre  Gambette  (de  proucfil), 
tout  rubéfiant  desjà,  car  il  n’ai- 
moit  estre  dérangé,  estant  de 
complexion  cholere;  et  pour 

de  vray  en  ceste  heure  son  as- 
me  estoit  demourée  en  la  cuy- 
sine. 

A  l’entour  de  luy,  se  tenoient 
en  bel  ordre  et  apparast  ses  fa¬ 
miliers. 

On  y  voyoit  d’abord  messire 
Paulus  Bertus,  sçavantus  homo, 
grand  medicin,  mestre  en  vielles 
ferrailles  latines,  espert  es  dro¬ 
gues  lenitives  et  diuréticques, 
mieuxferré  que  jument  sur  Pline, 
Galen,  Hippocrates,  Aristoteles, 
Discorides,  Plutarche,  Cicero, 
Heliodore,  Porphyre  et  Esopet. 
C’est  luy  qui  faict  les  Diables 
quinaulds  (diables  ce  sont  cagots 
et  caphars,  frapparts,  moynes 
moynillans  de  toutes  moyneries, 
et  autres  telles  sortes  de  gens  qui 
se  sont  desguizés  comme  mas- 


J  25  ^ 


ques  pour  tromper  le  monde  et 
nous  faire  accroire  que  vessies 
sont  lanternes).  Il  tient  encore  la 
mal  commode  besoigne  d’achor- 
der  et  conchorder  cardinaux, 
evesques ,  primiciers ,  prélats , 
prebstres ,  diacres ,  archi-dia- 
cres ,  et  obtenir  d’iceulx  le 
moins  possible  de  sotties,  mes- 
chants  dires  et  venimeux  pro- 
pous  pour  nostre  bel  argent. 

Estoient  aussy  adsents  :  le 
Grand  Justicier  (tous  estant 
Grands),  conseiller,  légiste  et 
decretiste  decretalipotent,  prieur 
des  Chicquanous,  supérieur  des 
cinq  cent  et  quatre  milliards 
neuf  cent  trillions  dix  neuf  cent 
mille  et  septante  neuf  advocats 
lesquels  composent  toute  la  po¬ 
pulation  du  roïaume,  qu’autant 

d’estrons  de  chien  leur  fassent 
muselière,  je  souhaibte. 

Encore  le  Grand  Argentier 
que  veulx  croire  sans  y  aller 
veoir  confict  en  science  numé¬ 
rale  et  doibs  aussi  penser  qu’il 
n’est  pas  plus  honneste  homme 
d’icy  au  bout  d’un  baston. 

Puys  le  Grand  Mestre  des 
gens  de  guerre,  camps  et  for¬ 
teresses, 

Et  le  Grand  General  des  gal- 
leres,  gabarres  et  carracques, 

Et  le  Grand  urlututu, 

Et  le  Grand  pataquy, 

Et  le  Grand  pataquoy, 

Car  ils  avoient  pullulé  depuys 
peu,  et  je  veulx  baiser  l’entre- 
fesson  du  compaignon  de  Mon¬ 
sieur  sainct  Anthoine  si  je  scays 
tant  seulement  le  nom  de  pas  un. 

Mais,  souventes  foys,  mieulx 
encore  sont  là  ceulx  qu’on  ignore 
que  ceulx  qu’on  cognoissoit 
trop  desjà,  treuvez  vous  ainsy, 
mes  bonnes  gens  ?  Ouy.  Bon. 


Mesologe 

Mais,  amy  lecteur,  m’est 
advis  qu’assez  mené  la 
toupie  pour  ce  jord’huy; 
ne  te  veulx  courbattre  de  plus 
long  discours.  La  langue  me 
pelle.  Boys  avecque  moy  bonne 
lampée  de  ce  syrop  vignolat  : 
ce  sont  herbes.  Net,  net  de  ce 
piot.  Demain  sera  jour  et  te 
diray  le  restant. 


Suycte  et  fin 


essire  Enge- 
lhart  avoit 
senti  foiblir 
son  assu¬ 
rance  en  la 
redoubtée 
presencedu 
cyre  Gam¬ 
bette  (de 
proucfil)  à  qui  dès  ores  visi¬ 
blement  et  furibundement  le 
poil  grison  issoyt  es  aureilles. 
Il  fust  au  complet  stomaché  en 
voïant  droict  debout,  à  la  senes- 
tre  du  dict  cyre,  son  inséparable 
compaing  et  amy,  le  grand  esta- 
fier  et  harquebouzier  Phœbus 

Gallifet  de  Chateaupers,  soubs 
son  harnoys,  appuïé  sur  sa  mes- 
chante  picque,  et  aïant  semblance 
de  crier  à  tout  Parisian  :  —  Ça, 
toy,  icy  approche,  que  je  te  baille 
un  bon  va-te-faire-panser  de  ma 
fasson. 

Non  asseurement  que  Messire 
Engelhart  fust  peut  estre  tout  à 
faict  un  pissefroid  ;  mais  de 
nature  il  avoit  plus  d’attraict 
envers  les  bonnes  raisons  que 
pour  les  coups,  estant  de  ceulx 
dont  on  dict  que  il  fault  s'adviser 
de  toujours  leur  bouter  du 
boys  en  le  four  et  encore  ne 
chauffe-t-il. 

L’œil  en  boutonnière  de  sous- 
tane,  il  commença  donc  à  tous¬ 
ser,  soy  mouscher  et  renascler, 
ehen,  hen,  hen,  hash,  ehasch, 
pour  récupérer  contenance;  et 

s’estant  encore  une  foys  dernière 
contremousché  et  susmousché, 
(s’estoit  passé  d’oignons  pour 
avoyr  ses  halenées  fresches),  pro¬ 
posa  enfin  sa  complaincte  au 
cyre  (de  proucfil),  luy  parlant 
honourablement  comme  suyct  : 

«  Chier  cyre,  venons  à  vous 
saisys  de  grand  desplaisir  et 
perturbés  en  nos  entendemens 
pour  nos  misères  et  calamités  que 
n’avons  puissance  de  reduyre. 

«  Ceste  grande  et  bonne  ville 
de  Lutece,  de  si  honneste  et  an- 
ticque  renommée  pour  sa  dili¬ 
gence  et  gentillesse  en  tous  mé¬ 
tiers  et  en  les  sept  ars  liberaux, 
achefve  de  perdre  honour  et 
proufict  par  maulvais  aer  et 
contagion  diabolicque. 

«  Jadys  tout  un  chascun  estoit 

dispos  et  vif  a  casser  motte, 
porter  hotte,  ployer  rotte  et 
cacher  crotte.  Aujord’huy,  plus 
ne  veult  le  Parisian  labourer 
comme  le  paisant,  ny  guarder  le 
païs  comme  l’homme  de  guerre, 
ny  guarir  les  malades  comme  le 
medicin,  ny  porter  les  commo¬ 
dités  et  usances  nécessoires 
comme  le  merchant.  Aujord’huy 
devenu  cessateur  et  ocieux,  plus 
rien  d’aultre  n’œuvre  ny  ne  faict 
que  se  gambayer,  penader  et 
paillarder.  D’où  se  deduyct 
pillardise,  larronnerie  et  putas- 
serie.  On  ne  voyt  plus  icy  que 
clacquedents,  pipeurs  et  escu- 
meurs,lubricquescommecinges, 
malfaisans  comme  regnards , 
forts  seulement  pour  la  répara¬ 
tion  de  dessoubs  le  nez,  toujours 
dispos  à  se  esbaudir,  guargariser 

le  palat,  bancqueter,  baller  et 
bragmarder  aux  despens  d’aul- 
truy.  Les  bons  artisans,  les 
personnes  mesnaigeres  et  sub- 
jects  loyaulx  se  respandent  en 
plainctes  et  querimonies.  Les 
voyes  sont  infestées  de  femmesles 
affrontées  et  gouges  impudicques 
qui  affluent  comme  enunreciput 
d’escume  de  tous  païs  et  de 
toutes  langues ,  Lyonnoises , 
Tourangeles,  Angloyses,  Alle¬ 
mandes,  etc.,  qui  s’octroyent 
moyennant  finance,  vendent  leur 
cas  brûlant,  achordent  le  luth 
aux  ruffians,  culletaiges  et  mac- 
querellaiges  qui  d’autant  font 
tort  aux  establissements  reco- 
gnus,  païant  loïalement  la  pa¬ 
tente.  Le  bon  messire  Duhasmiel 
est  très  fasché. 

«  Si  vous  avez  un  doubte,  ne 

prenez  fiance  en  nostre  letanie, 
mais  venez  vous  mesme  en  cet 
ubiquicque  bourdeau,  comme 
aultresfoys  par  vostre  anticque 
coustume  de  jouvence;  venez 
veoir,  cognoistre  et  espreuver 
de  faict,  et  en  tous  endroycts 
treuverez  debausche,  pillerie  et 
perversité.  Le  bruyt  d’icelles  es- 
pendu  dans  l’air,  si  il  est  reçu 
es  aureilles  des  estrangiers,  aus- 
sitost  sommes  fuys  desAngloys, 
Russians,  Tuscans,  Flamens, 
Hespàignols,  des  gens  d’Angou- 
moys  et  de  ceulx  de  Chinon  en 
Chinonnoys ,  qui  desja  chez 
nous  ne  demourent  guères,  à 
nostre  grand  dam;  car  ainsy 
proufictent  boys  en  frische.  Sans 
parler  de  la  haulte  morale 
philosophicque,  non  plus  de  la 
craincte  du  seigneur  Dieu. 


ÿ  35  J 


a  Doncques,  cyre,  puisque  de 
nous  il  ne  dépend  et  sommes 
empeschés,  soyez  servateur  de 
nostre  destresse,  selon  parolle 
par  vous  jurée,  et  nous  aydez 
en  cecy  que  celle  jadis  dénom¬ 
mée  glorieulsement  Lutèce-en- 
Permesse  ne  soit  tost,  vilement 
et  par  despicion,  dicte  Paris-sur- 
Merde,  ce  que  va  advenir.  Vous 
nous  debvez  saubver  et  guarder 
contre  mal,  laidure,  et  toutes 
entreprinses  de  ces  pervers  lar¬ 
rons,  débauschés,  mendians,  bri- 
guans  et  assassinateurs,  et  mes- 
mement  nous  nestoyer  de  ce 
confluent  de  vessaille  de  garses. 
Ce  dont  nous  vous  supplions  es 
nom  et  reverence  des  quatre  fes¬ 
ses  qui  vous  engendrerent  et  du 
traict  vivificque  qui  pour  ce  les 
coupployt.  Et  ce  sera  délectable 

à  vous  et  proufictable  à  vostre 
lignée.  » 

Dès  un  grand  moment  desja, 
nostre  cyre  Gambette  (de  prouc- 
fil)  suoyt  de  haan,  et  ainsy  que  un 
delphin,  souffloit  des  joues 
comme  se  il  enfleoit  une  vessie 
de  porc  et  du  naze  comme  asne 
qu’on  sangle,  car  de  faict  n’ai- 
moist  voluntiers  estre  requis  et 
se  retenoit  dès  tout  à  l’heure  de 
traicter  ces  gens  selon  que  ils 
vasl oient  et  ainsy  que  luy  pou- 
voit,  estant  comme  sçavez  fort 
en  gueulle  de  conception  et  sot¬ 
tisier  de  nature.  Ceulx  de  Belle- 
visle,  ses  anciens  compaings  et 
petits  camaraulx,  deschus  «gueul- 
lards  »,  en  gardent  soubvenance 
en  leurs  repaires. 

Adoncques  frappant  du  poing 

la  grande  table  avec  telle  vehe- 
mence  que  le  bon  messire  En- 
gelhart  pensa  s’en  concilier  en 
son  hault  de  chausses,  il  se  print 


à  crier  de  sa  pleine  voix  à 
tout  laryngé,  comme  monsieur 
Stentor  : 

«  Par  la  double  et  triple  corne 
du  plus  ferme  cocqu  qui  soit 
icy!  (lui  s’estant  d’avance  mis 
hors,  par  caution)  voila  un 
plaisant  resveur  et  be jaune  so¬ 
phiste  !  Que  le  Maulubec  vous 
trousque  !  Qui  vous  meut,  qui 
vous  poinct  de  venir  icy?  Ne 
me  laisserez  vous  ny  ayses,  ny 
repous?  Trouble  festes  mau- 
dicts,  prétendez  vous  m’ap¬ 
porter  cognoiscence  des  couleurs 
de  rhétoricque  Ciceroniane?  Sas- 
chez,  meschants  porteurs  de 
rogatons  et  coultretz,  que  en 
faict  de  couleurs  en  scays  plus 
loing  que  vous  et  vous  en  mon¬ 
trerai  en  amont  de  vostre  nez 
plus  long  que  oncques  ne  vistes. 
Par  la  Sang  bleu,  il  fault  que 
nostre  bonne  mère  la  Terre  vous 
siffle  pour  qu’aïez  Poultrecuy- 

dance  de  venir  icy  nous  matagra- 
boliser,  sans  craincte  d’estre  jec- 
tés  par  les  montées  ou  boutés 
par  les  fenestres. 

«  Aprenez  doncques  de  moy, 
tas  de  cornards  et  oysons  bridés, 
que  ces  faictneans  ainsy  que 
dictes,  trainneguainnes,  rienne- 
vaulx  et  marauldeurs  sont  meil¬ 
leurs  citoïens  que  vous  et  vrays 
soubtiens  et  conservans  de  toute 
prepotence,  n’aïant  prétention  et 
volunté  que  de  jouyr  à  leur 
mieulx  de  toutes  bonnes  choses 
que  se  peuvent  procurer.  Or  çà, 
où  est  la  rare  beste  qui  n’ayt 
ferme  propous  de  vivre  et  se 
sustenter  aux  despens  d’aultruy  ? 
Fays-je  aultrement  que  iceulx, 
moy  que  vous  entretenez  de 
toutes  moult  bonnes  chouses 
jusque  à  me  lantibardaner  en 

une  piscine  de  bel  argent  pleyn 
et  fin?  Fays-je  le  ferrurier,  le 

tisseur,  le  guanldier,  le  potier, 
le  painctre,  le  physician,  le  coc- 
quetier,  l’estameur,  l’apothe- 
caire?  Non.  Je  ne  vous  baille 
en  restour  que  parolles  :  quid? 
c’est  aer  ou  son,  vaslant  vesse 
de  pape.  Mais  vous  n’entendez 
rien  à  science  politicquale  , 
ignorant  mesme  que  foy  jurée  ne 
fust  oncques  que  bréviaire  pour 

torche  cul,  estant  comme  peuple 
Parisian  tant  badaults  et  sots  par 
bequare  et  per  bémol  que  ne  sca- 
vez  veoir  comment  vielleux  et 
basteleurs,gens  de  liesse  et  bou- 
tentrains  ne  songent  creulx  à  es- 
meutes  ny  mutineries  et  ne  sont 
poinct  praticquans  de  rebellions 
contre  tous  statutz,  reigles  et  bon 
ordre  d’Estat.  C’est  bien  vous  et 
non  eulx  qui  faictes  nuysance, 
avecque  vos  faces  de  quareme 
prenans  et  vos  gueulles  for¬ 
closes  à  double  tour  de  clef. 

«  Et  saschez  encore  bien  que 
putes  sont  nos  mies  très  pré¬ 
cieuses  en  ce  que  passereaux  ne 
mangent  ni  ne  beuvent  si  non 
que  on  leur  tappe  les  queues. 

«  Avés  vous  bien  le  tout  ouy  et 
saizy,  gueulles  bées,  salles  hu- 
guenotz?  » 

Et  lors,  se  laschant  de  toute 
bride,  les  traicta  naturelement 
de  cognefestus,  salopiots,  go- 
guelus  ,  malotruz  ,  plaisans 
rousseaux ,  gens  de  repaires , 
habillés  de  peau  de  cul  et  sou- 
rissières  à  merde. 

Adjoustant  sur  un  mode  en 
musicque  cognu,  pour  fynir  :« Si 
je  ne  estoys  un  homme  comme 
il  fault,  vous  apprendroys  aul- 
cuns  jolys  noms  d’oyseaulx. 
Mais  ne  daigne  et  ne  tirerez 
plus  de  moy  une  parolle  non 
plus  qu'un  pet  d’un  asne  mort. 
Et  ça,  ça,  ça,  dict-il,  faictes  moy 
subitement  prime  tour  à  dextre, 
secund  à  senestre  et  le  troi¬ 
sième,  invisible;  et  n’approchez 
jamays  à  plus  de  cinq  cents 
toyses,ou  je  vous  fays  à  chascun 
un  masque  d’une  bouze  de  vas- 

che,  pour  la  cause  qu’on  vous 
dira  demain.  Bren,  bren.  » 

Et  ce  pendant  que  ses  compai- 
gnons  rioient  comme  un  tas  de 
mousches  de  la  deconficture  et 
deroustê  de  messire  Engelhart 
et  acolytes,  souspirans,  lamen- 
tans ,  le  bon  Cyre  (de  proucfil) 
leur  tira  par  mocquerie  un  gros 
pet  de  mesnaige,  pour  faire 
civilement  conduicte. 

Et  ainsy  prinrent  congé. 

